## Zaključak Agencije za zaštitu tržišnog natjecanja klase: UP/I-030-02/2006-01/39, urbroja: 580-02-07-64-182, od 12. prosinca 2007.

### NN 133/2007 (27.12.2007.), Zaključak Agencije za zaštitu tržišnog natjecanja klase: UP/I-030-02/2006-01/39, urbroja: 580-02-07-64-182, od 12. prosinca 2007.

# AGENCIJA ZA ZAŠTITU TRŽIŠNOG NATJECANJA

**3818**

Agencija za zaštitu tržišnog natjecanja na temelju članaka 34. i 35. stavka 1.
točke 2. Zakona o zaštiti tržišnog natjecanja (»Narodne novine«, broj 122/03) i
članka 219. stavka 1. i 2. Zakona o općem upravnom postupku (»Narodne novine«,
broj 53/91 i 103/96), radi ispravljanja greške u rješenju, po službenoj
dužnosti, temeljem odluke Vijeća za zaštitu tržišnog natjecanja sa 95. sjednice,
održane 12. prosinca 2007., donosi sljedeći

## ZAKLJUČAK

I. U rješenju Agencije za zaštitu tržišnog natjecanja, klase: UP/I-030-02/2006-01/39,
urbroja: 580-02-07-62-152, od 24. rujna 2007., ispravlja se sljedeća greška:
U točki 2.4. obrazloženja predmetnog rješenja, pod naslovom: »Usmena rasprava«,
umjesto:
»Pozivi za usmenu raspravu održanu 8. svibnja 2007. upućeni su svim strankama u
postupku, kao i drugim osobama za koje je Agencija smatrala da imaju određena
saznanja o predmetu ovoga postupka, a koje su saslušane u svojstvu svjedoka i
to: Snježana Rebić rukovoditeljica Komercijalnog sektora Autopoduzeća Imotski
d.d., u stečaju, za Udrugu prometa, Hrvatske udruge poslodavaca, Ivan Križanović,
predsjednik, za Grupaciju putničkog prometa, Udruženje cestovnog prometa, Sektor
za promet i veze, Hrvatske gospodarske komore, Berislav Saraja, predsjednik, za
Hrvatsku obrtničku komoru, Ceh prijevoznika, Juraj Šnidarić, predsjednik.«
mora stajati:
»Pozivi za usmenu raspravu održanu 8. svibnja 2007. upućeni su svim strankama u
postupku, kao i drugim osobama za koje je Agencija smatrala da imaju određena
saznanja o predmetu ovoga postupka, a koje su saslušane u svojstvu svjedoka i
to: Snježana Rebić rukovoditeljica Komercijalnog sektora Autopoduzeća Imotski
d.d., u stečaju, za Udrugu prometa, Hrvatske udruge poslodavaca, Ivan Križanović,
predsjednik, za Grupaciju putničkog prometa, Udruženje cestovnog prometa, Sektor
za promet i veze, Hrvatske gospodarske komore, Berislav Saraja, predsjednik.«
II. Ispravka iz točke I. izreke ovog zaključka bit će upisana u izvornik
rješenja u obliku bilješke.
III. Ovaj zaključak bit će objavljen u »Narodnim novinama«.

```
Obrazloženje
```

Rješenjem Agencije za zaštitu tržišnog natjecanja (dalje: Agencija), klase: UP/I-030-02/2006-01/39,
urbroja: 580-02-07-62-152, od 24. rujna 2007., utvrđeno je da je četrnaest (14)
poduzetnika, autobusnih prijevoznika, i to: Autobusni promet d.d., sa sjedištem
u Varaždinu, Koprivnička 2, Autoprometno poduzeće d.d. za prijevoz putnika i
robe, sa sjedištem u Požegi, Industrijska 2, Autopoduzeće Imotski d.d., u
stečaju, sa sjedištem u Imotskom, Kralja Zvonimira 75, Autopoduzeće Imotski
d.o.o., sa sjedištem u Zagrebu, Heinzelova 61, Autotransport d.d., sa sjedištem
u Šibeniku, Draga 14, Autotransport Karlovac d.d. prijevoz-trgovina-turizam, sa
sjedištem u Karlovcu, Gažanski trg 8, Croatia Zadar-line d.d. za prijevoz
putnika u cestovnom prometu, turizam i trgovinu, u stečaju, sa sjedištem u
Zadru, Benkovačka cesta bb, Croatia bus d.d., sa sjedištem u Zagrebu, Heinzelova
61, Čazmatrans-prijevoz d.o.o. za prijevoz i usluge, sa sjedištem u Čazmi,
Milana Novačića 8, Denibus d.o.o. za trgovinu, posredovanje, ugostiteljstvo i
promet, sa sjedištem u Zmijavcima, Zmijavci bb, Larus d.o.o., sa sjedištem u
Zadru, Široka ulica 6, Promet d.o.o. za prijevoz putnika, sa sjedištem u
Makarskoj, Ulica A. Starčevića 30, Samoborček d.o.o. za prijevoz putnika i robe,
turizam i trgovinu, sa sjedištem u Samoboru, Dobriše Cesarića 26, Vojvodić
promet, obrt sa sjedištem u Blatu, 71. ulica 7, izričitim dogovorom, odnosno
usklađenim djelovanjem izravno utvrdilo fiksne prodajne cijene autobusnih
karata, s njihovom istovremenom primjenom, počevši od 1. srpnja 2006., unatoč
različitim troškovima spomenutih poduzetnika pri pružanju usluga javnog
linijskog prijevoza putnika autobusima u unutarnjem cestovnom prometu na
linijama Zagreb – Split i Split – Zagreb kao i na linijama Zagreb – Šibenik i
Šibenik – Zagreb. Time su rečeni poduzetnici sklopili zabranjeni sporazum, u
smislu članka 9. stavka 1. točke 1. ZZTN, a koji je sukladno odredbi članka 9.
stavka 2. ZZTN, ex lege ništav.
Naknadnim uvidom u sadržaj navedenog rješenja, utvrđeno je da je, u točki 2.4.
obrazloženja predmetnog rješenja, pod naslovom: »Usmena rasprava«, omaškom
napisano da je među saslušanim svjedocima bio i, cit: »….za Hrvatsku obrtničku
komoru, Ceh prijevoznika, Juraj Šnidarić, predsjednik.
Naime, Agencija zbog ekonomičnosti postupka, a poštujući načelo materijalne
istine, istoga nije saslušala.
S obzirom na navedeno, a budući da je riječ o očitoj i nenamjernoj grešci u
citiranom tekstu obrazloženja predmetnog rješenja, Vijeće za zaštitu tržišnog
natjecanja je, na 95. sjednici, održanoj 12. prosinca 2007., temeljem ovlasti iz
članaka 34. i 35. stavka 1. točke 2. Zakona o zaštiti tržišnog natjecanja
(»Narodne novine«, broj 122/03; dalje: ZZTN) i članka 219. stavka 1. i 2. Zakona
o općem upravnom postupku (»Narodne novine«, broj 53/91 i 103/96; dalje: ZoUP),
donijelo odluku o ispravljanju navedene greške u rješenju, klase: UP/I-030-02/2006-01/39,
urbroja: 580-02-07-62-152, od 24. rujna 2007.
Stoga je Agencija, temeljem odluke Vijeća, odlučila kao u točki I. izreke ovoga
zaključka.
II. Člankom 219. stavkom 2. ZoUP propisano je da se bilješka o ispravku rješenja
upisuje u izvornik rješenja.
Kako je Agencija predmetni zaključak donijela radi ispravka greške u predmetnom
rješenju, Agencija je, temeljem odluke Vijeća, odlučila kao u točki II. izreke
ovoga zaključka.
III. Budući da je rješenje Agencije, klase: UP/I-030-02/2006-01/39, urbroj:
580-02-07-62-152, od 24. rujna 2007., u smislu odredbe članka 59. stavka 1. ZZTN,
objavljeno u »Narodnim novinama«, stoga će se i zaključak o ispravci greške iz
predmetnog rješenja objaviti u »Narodnim novinama«.
Slijedom navedenog Agencija je, temeljem odluke Vijeća, odlučila kao u točki
III. izreke ovoga zaključka.

UPUTA O PRAVNOM LIJEKU

Protiv ovog zaključka nije dopuštena žalba, ali nezadovoljna stranka može
pokrenuti upravni spor pred Upravnim sudom Repub­like Hrvatske u roku od
trideset (30) dana od dana dostave ovog zaključka.

Klasa: UP/I-030-02/2006-01/39
Urbroj: 580-02-07-64-182
Zagreb, 12. prosinca 2007.

Predsjednica Vijeća
za zaštitu tržišnog natjecanja
**Olgica Spevec**, v. r.

Ostalo, NN 133/2007-3818
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)